
PARS  HISTORICA. 

Dubium  est  utrum  in  hocce  apborismo  Hippocrates  includere  vo- 
luerit praecepta  quae  spectant  ad  sarcocelen;  idque  fit  eo  magis  du- 
bium , quando  in  mente  revocatur,  celeberrimum  Boerhaavium  , 
observatorem  doctissimum , testiculos  non  enumerasse  inter  varias  partes 
coiporis  humani,  quae  schirro  cancrove  corripi  possunt. 

Ad  alios  ergo  auctores  recurrendum  est,  ut  vestigia  hujusce  morbi 
inveniamus;  et  inter  illos,  imprimis  numerari  debent  Celsus,  Paulus- 
.digineta , yEtius,  etc. 

Celsus  in  uno  capitulo  complectens  omnia  mala  quae  sive  in  inguine, 
sive  in  scroto,  oriri  solent,  et  quo  facilius  ea  explicet,  paucis  naturam 
locorum  exponit. 

IMox  deveniens  ad  varios  morbos  qui  in  scroto  generantur , enu- 
merat enterocelen , epiplocelen,  circocelen  tandemque  sarcocelen 
quem  optime  disce  rnit  ab  inflammatione  ipsius  testiculi  (i). 

Non  eadem  felicitas  eum  insequitur  quando  disserit  de  natura 
mor bi.  Carnis  inter  tunicas  increscentiam  hunc  vocat ; ad  eum  curandum 
scroti  incisionem  expetit  ut  ejiciatur  ista  carnositas,  sive  forfice,  sive 
scalpello. 

Paulus  iEgineta , /Etius , non  multum  a Celso  discrepant  nihilque 
aliud  animadversione  dignum  offerunt  nisi  quod  hic  satis  plane  se- 
cieveiil,  sarcocelen  ab  hydrocele,  ille  autem  scirrbum  a cancro 

Post  Gi aecos,  Latinosque  , apparent  Arabi,  quorum  animi  ignis  pro- 


(i)  Lib.  VII,  sect  xvni,  sub  fine. 


(4  ) 

prietatibus  praecipue  imbuti , nihil  extra  hunc  vident,  nihil  novi  de 
morbo  investigant,  tantum  modo  jactitant  quae  acceperunt  a Galeno, 
conanturque  avertere  a curatione  per  scapellum,  ut  saepe  formido- 
losa. 

Hoc  ingenium  Araborum  diu  stipavit  chirurgos  qui  postea  vene- 
runt ; et  fateor  equidem  mentem  nostram  gravi  moerore  affici , quum 
inter  illos  viderim  Guy  de  Chauliac,  Fabricium  Hildanum,  Fabri- 
cium d’Aquapendente  , etc. 

Omnes  hunc  morbum  appellant  herniam  carnosam,  carnem  adnalam 
sive  ad  testem  sive  ad  vasa.  Omnes  de  incisione  scroti  loquuntur,  ut 
haec  carnositas,  extrahatur,  sive  aduratur  teste  relicto.  Tandem,  plures 
ex  illis  contendunt  hunc  morbum  produci  sero  , testiculum  ambiente. 
Haec  opinio  in  scientia  diu  permansit. 

Sed  visuFraneo  (i),  Pare  (2),  noster  reficitur  animus  , proecipueque 
Pare,  qui  primus  contendit , morbum  sanari  non  posse  quando  supra 
aperturam  musculi  externi  abdominis  procedit  ; qui  primus  ope 
ligaturae  vasa  constrinxit,  dum  ea  adureret  Franco  ; tandemque  fere 
primus  totum  extraxit  testiculum  schirro  cancrove  correptum. 

Attamen  , quicumque  fuerint  laude  digni  hi  duo  chirurgi , deve- 
niendum est  usque  ad  saeculum  decimum  octavum  , ut  optime  dignos- 
catur sanelurque  sarcocele. 

Ibi  apparent  Pott,  Ledran,  Garengeot , Heister  , Petit,  mullique  alii 
qui  tunc  floruerunt.  Naturam  sarcoceles  vere  cancrosam  agnoscunt; 
varios  morbi  gradus  describunt,  tandemque  indicant,  qui  sanari  pos- 
sit , qui  non. 

Sed  haec  omnia  a re  anatomica  originem  ducunt ; et  sine  illa , nullus 
esse  potest  chirurgus. 

Sequamur  ergo  hunc  motum  scientiae  , a chirurgis  hodiernis  quoque 
inductum,  et  prius  quam  ad  morbum  ipsum  accedamus  , paucis  par- 
tium structuram  delineemus. 


(1)  TraitS  des  Hevnies  , p.  87. 

(2)  Liv.  VIII,  chap.  xviji. 

PARS  ANATOMICA. 


TESTICULI  EJUSQUE  APPENDICIUM  BREVIS 
EXPOSITIO. 


Testiculus,  generarim  comprehensus,  organum  estoviforme,  trans- 
verse complanatum,  talique  modo  in  scroto  inclusum  ut  e duobus  ejus 
apicibus  unus  major,  anterius  sursumque  spectet,  alter  autem  minor, 
posterius  deorsumque. 

Multa  testiculi  integumenta  describuntur.  i°.  Scrotum , productio 
cutis  vicinae,  sed  ab  ea  discrepans  majori  laxitate;  2°.  Dartos , qui  sub- 
stans fibris  laxissimis  varioque  modo  intertextis  efformatur.  Haec 
Dartos  dispositio  magni  est  momenti,  ad  castrationis  operationem  insti- 
tuendam ; 3 . quaedam,  sed  rarae  fibrae,  ad  infimam  pariem  tunicae 
erytroides  pertinentes  ac,  sive  darto,  s-ve  parti  externae  tunicae  vaginalis 
junguntur  ; 4°*  haec  ultima  tunica  , quae  adhuc  a graecis  elytroides 
vocatur,  omnem  testiculum  obtegit,  at  non  hunc  insuo  cavo  includit, 
omninoque  similis  est  aliis  membranis  sero  lubricaris  : sed  insuper 
haec  tunica  vaginalis  ita  disponitur  ut  si  a teste  per  scalpellum  separari 
posset,  hic  supra  posteriusque  maneret,  illa  autem  antrorsum.  Haec 
dispositio  magni  est  momenti  ad  diagnosim  instituendum,  quando, 
ut  infra  dicam,  sarcocelecum  alio  morbo  miscetur. 

Sed  testiculus,  non  tantummodo  jam  indicatis  obtegitur;  adhuc  ei 
connectuntur,  vasa  sive  nervuli  tenuissimi  (i)  , et  horum  sperma- 
ticum naturalis  aggregatio  funiculum  struit. 


(i)  1 1 hos  nervulos  persequerer,  parietes  abdominis  insecavi,  secundum  rec- 
tionem ligamenti Fallopii,  crista;  iliacae,  ac  tandem  usque  ad  ultimam  costam 


( 6) 

Vasa  sunt  arteria  afferens , tenuis , originem  trahens  ab  aorta',  infra 
renalem,  unde  decurrit  ('i)  multoties  inflexa,  nervulis  et  vena  popria, 
adjunctis,  usque  ad  aperturam  musculi  externi  abdominis.  Ibi  ei  ad- 
j ungilurcanalis  deferens  , sive  efferens  , et  cum  eo  egrediens  e cavo  ab- 
dominis, in  vagina  peculiari  recipiuntur,  quae , intus  formatur  fibris 
musculosis,  exterius  autem,,  tela  fibrosa,  pendens  a fascia  superfi- 
ciali , si  /.  Cloquet  creditur,  a margine  autem  annuli  abdominalis,  si 
professor  Marjolin. 

Tandem  per  lotum  trajectum  harum  parlim  usque  ad  testem  , arteria 
venaque  spermaticae , anterius  perstant , canalis  autem  deferens  pos- 
terius (2). 

Hic  , propriam  animadversionem  desiderat.  Cum  ad  infimam 
partem  funiculi  pervenerit,  ibi  posterius  sese  leviter  inflectit,  pergens- 
que  ad  imam  apicem  testiculi,  ibi  sese  incurvat,  oram  que  supernam 
organi  totam  percurrit,  usque  ad  summum,  sic  efformans  epididymutn, 
in  capite  cujus  vasa  seminalia  recipiuntur. 

Accurata  cognitio  hujusce  canalis  deferentis,  nec  non  epidydimi, 
maxime  necessaria  est , sive  ad  diagnosim  struendum  , sive  ad  frequen- 
tius sarcoceles  principium  indicandum.  Etenim  solo  tactu  , anatome 
eruditus  dignoscere  potest  canalis  duritiem  naturalem  a morbosa ; ac 
tandem,  quando  nos  anatome  docuerit  hunc  canalem  , huncque  epi- 
dydimum  intus  vestiri,  membrana  mucosa,  ab  urethrali  protensa, 
tunc  non  mirabimur  , qub.l  testis  inflammatio  , urethrae  inflammatio- 
nem saepissime  prosequatur. 

Quoad  naturam  ipsius  testiculi  intimam  spectat,  anatome  nos  docet, 
exterius  hunc  constitui , membrana  fibrosa,  organi  parenchyma,  com- 


spuriam.  Deinde  peritoneum  discutiens,  usque  ad  columnam  vertebralem  , ac 
oculos  vertens  in  caput  musculi  psoatis,  detexi  nervulos  spermaticos,  e plexu 
renali  decurrentes,  ac  eos  persecutus  sum  usque  ad  annulum  abdominis.  Infra 
aciem  oculorum  effugiebant. 

(1)  Haec,  inter  vasa  afferentia  adnuinerari  debet. 

(■x)  Cum  liis  adsunt  vasa  lympatliica,  ad  glandulas  lumborum  decurrentia. 


m 

plectente.  Hoc  autem  parenchyma , ad  visum  ostendit  fibrillas  vario 
modo  intertextas,  quarum  unae,  colore  subflavo , aliae  autem , sub- 
albo praeditae  sunt.  Hae  , natura  fibrosa  , varia  septa  efformant ; illae 
autem  , ab  bis  inclusae  , majorique  tenuitate  instructae,  generarim  vasa 
semen  gignantia  habentur.  Sed  , res  adnotatione  digna  ! in  bacce  vaso- 
rum tenuitate  , dispositio  ad  obstructionem  et  inde  ad  schirrhum  jacet. 
His  peractis,  ad  ipsum  sarcocelen  deveniendum  est. 

Hodierni  chirurgi , anatome  pathologica  edocti , nominant  sarco- 
celen , testiculi  corruptionem  sive  larddceam , quae  adhuc  schirrus 
vocatur,  sive  encephaloidem  , quae  vere  est  cancer  proprie  dictus. 

Non  omnes  aetates,  nec  omnia  temperamenta  sarcocele  afficiuntur  : 
sic  jamdudum  observatum  fuit,  nunquam  pueros  (i),  raro,  sed  ali- 
quando ab  anno  vigesimo  usque  ad  quadragesimum  , tandemque  ple- 
rumque ab  hoc  ultimo  usque  ad  senectutem , homines  corripi;  inde 
patet  mares  sarcocele  affici  eodem  fere  tempore  quo  cancer  mammae 
uterive  mulierem  infestat.  Quoad  temperamentum,  observatio  nos  edo- 
cuit , hunc  morbum  nervosos , biliosos  ac  tandem  vitam  coelibem 
agentes  frequentius  invadere.  Morbus  sarcocele  dictus  in  uno  alterove 
teste  sedere  potest,  sed  raro  : aut  fere  nunquam,  duo  simul  afficiuntur. 
Hujuscemodi  exemplum  nuperrime  vidi  in  amphitheatro  anatomico 
Nosocomii-Dei.  Cadaver  hominis  , qui  tabe  cancrosa  occubuerat  in- 
secabatur , ut  malum,  originem  trahens  a teste  sinistro  cancroso,  in 
abdomen  persequeretur.  Tota  substantia  testiculi  inventa  fuit  cancro 
correpta  ; inde  malum  assurgens  funiculum  spermaticum  invaderat,  ac 
in  abdomen  ingrediens  cum  vasis  , corruperat  telam  cellulosam,  vasa 
lymphatica , ejusdem  generis  glandulas,  tandemque  ren  sinistrum, 
et  ibi  tumorem  cancrosam  magnae  molis  produxerat.  Sed,  res  conspicua! 
non  ibi  malum  remanserat ; invadens  vasa  spermatica  lateris  dextri , 
cum  eis  egressus  erat  e cavo  abdominis , ut  corriperet  funiculum 
spermaticum,  teste  sano  manente. 


(i)  Omnino  et  facillime  secerni  debet  a sarcocele  corruptio  strumosa,  testem 
infantis  aliquoties  invadens.  Nam  tunc  extant  signa  generalia  depravationis  stru- 
mosae, et  insuper,  pondus,  duritiesque  tumoris,  cum  peculiari  indole  dolorum^ 
satis  plane  illum  segregant. 


( 9 ) 

Tandem,  si  testis  cancrosus  ablatus  fuerit , raro  morbus  alterum 
invadit , sed  potius  viscera  abdominis  (i). 

Quid  de  causis  sarcoceles  dici  potest?  Aliquando  post  ictum  com- 
pressionemve  testiculi,  nascitur;  non  raro,  post  inflammationem  or- 
gani diuturnam  (2).  Sed  multoties,  oritur  sine  ulla  hujuscemodi  causa 
praegressa,  sicuti  optime  notat  professor  Boyer.  Nam,  inquit,  hic  sagax 
observator  : Combien  defois  riai-je  pas  am  celte  maladie  se  declarer  sans 
que  le  testicule  eut  eprouve  aucune  lesion  externe ! Ac  quoque  plerique 
auctores  ut  hoc  phcenomenon  explicarent,  admiserunt  totum  corpus  in- 
larciri  labe  quadam  latente,  et  cujus  signa  generalia  postea  exponemus. 

Invasio  , progressus  , exitusque  sarcoceles.  ' 

Aliquando  funiculus  spermaticus,  a morbo  primus  corripitur;  sed 
plerumque,  corpus  testiculi,  epidydimive  invadit,  duritiem  molem- 
que augens.  Haec  aliquando  imminuitur,  sicut  exemplo  probat  professor 
Boyer?  Hic  enim  peritus  chirurgus,  narrat  in  sua  chirurgia,  insecasse 
testiculum  schirrosum,  cujus  moles  aequalis  erat  parvae  nucis.  Sed 
quocumque  modo  morbus  inceperit,  perdiu  remanere  potest,  nul- 
lum aliud  incommodum,  aegrotanti  afferens,  nisi  pondus  molestum, 
quod  fascia  scroti  facile  levari  potest,  moeroremque  peculiarem,  ani- 
mum invadentem.  Post  varium  temporis  intervallum  , aliquando 
post  novam  contusionem , sed  plerumque  sine  causa , dolor  pungens  in 
tumore  nascitur.  Rara  primium,  mox  fit  frequentior,  ad  lumbosque 
respondet.  Interea  moles  tumoris  adhuc  augetur;  nodis  stipatur; 
integumenta  tumoris,  ei  adhaerescunt;  culis  inflammatur;  fluctus 
sub  ea  percipitur;  tandem  rumpitur,  et  inde  ulcus  cancrosum  evenit.. 
Hujus  ora  extrorsum  vertuntur;  sanies  putrida  profluit,  et  fungositas 
tactu  sanguinolenta  innascitur.  ' 


(1)  Boyer,  Traitd  des  Maladies  chirurgicales , tome  x , page  256. 

(2)  Haec  inflammatio , saepissime  evenit , post  urethrae  inflammationem  Vene- 
ream, usque  ad  testem  protensam.  In  hocce  casu,  saepissime  chirurgus  spem 
.vgrotantis  augere  potest;  ac  quoque  tunc  convenit  medicatio  discutiens  seu 
distincta  (secundum  quosdam)  ad  malum  avertendum.  Nam  tunc  stat  inflam- 
matio, nulla  Yero  testiculi  corruptio. 

( “>') 

Dum  haec  geruntur  in  tumore,  partes  vicinae  paulalim  afficiuntur ; 
venae  vicinae  inflantur;  glandulae  lymphaticae  intumescunt,  durescunt- 
que;  eadem  funiculo  spermatico  eveniunt;  hic  fit  tactu  dolorificus; 
nullus  est  aegro  somnus;  corpus  emaciatur;  hoc  fit  pallidum  lividumque; 
tandem  febris  lenta  aegrum  invadit,  primum  intermittens  cum  horrore 
levi,  deinde  continua.  Miserum  exhaurit,  sudoribus,  diarrheaque 
symptomatica;  tandem  mors,  tantis  malis,  tantisque  cruciatibus  labe- 
factum , liberat  (i). 

Talis  est  exitus  hujuscemorbi,  si  artis  beneficio  vinci  non  possit. 
Sed  anleaquam  ad  curationem  accedamus,  nonne  necesse  est,  sarco- 
celen  plane  secernere  ab  omnibus  morbis  quibuscum  misceri  potest? 

De  diagnosi  sarcoceles.  i°.  Si  tumor  in  scroto  deprehenditur,  qui  a 
teste  secerni  non  possit;  si  durus,  inaequalis,  ponderosus,  tandemque 
si  accedunt  dolores  pungentes,  affirma  hunc  esse  sarcocelen. 

2°.  Si  testis  sit  durus,  ponderosus,  cum  mole  aucta  imminuta  ve ; si 
nulla  causa  externa  praecesserit , pronuntia  adhuc , eum  esse  squirrho- 
sum.  (Boyer. ) 

5°.  Tandem  si  tumor  non  sit  magna  duritie  praedita;  si  nullus  dolor, 
tactu  vel  non ; si  sanus  funiculus  spermaticus  , et  praecipue  si  testiculi 
praecesserit  inflammatio  acuta,  adhuc  expecta,  medicatio  discutiens , 
morbum  sanare  potest.  ( Dupuytren , Richerand.  ) 

Sed  non  solummodo  sarcocele  discerni  debet  ab  inflammatione  tes- 
ticuli ; adhuc  sunt  scroti  plura  mala,  quae  eum  mentiri  possunt ; scili- 
cet, hydrocele,  epiplocele. 

Generatim  in  hydrocele  prisca , tunica  vaginalis  fit  crassior,  humor 
inclusus  vitiatur,  fit  subfuscus,  et  tunc  evanescunt  fluctuatio  perlucidi- 
tasque. In  hocce  casu,  peritus  chirurgus,  adhuc  morbum  diagnoscere 
potest ; vidique  professorem  Dupuytren,  feliciter  dijudicantem  (2). 


(1)  Hujuscemodi  horridum  exemplum  vidi  in  nosocomio  dicto  Bicetre , du- 
cente chirurgo  Murat. 

(2)  Si  fluctuatio  percipi  potest,  anterius  inferiusque  extat  ; e contra,  durities 
posterius.  Haec  fluctuatio  sedulo  discernenda  est,  ab  ea  quae  aliquoties  in  tumore 
cancroso  persentiscitur. 


( 11  ) 

Ex  adverso,  observationem,  doctissimis  lectionibus  professoris  Marjolini 
excerptam  narrabo  , probantem  quantum  sit,  in  hocce  casu  , judicium 
difficile.. 

Tumor,  duritie,  tensione,  pondereque  conspicuus,  deferebatur  in 
scroto  cujusdam  hominis.  Hic  tumor,  a multis  chirurgis,  sarcocele 
dijudicatur;  doctor  Cullerier , nuper  defunctus,  curationem  tentat : 
totus  tumor  aufertur,  et  deinde  cum  ejus  sectio  instituta  fuerit  ut  na- 
tura exploraretur , testis  repertus  fuit  sanus  et  parietes  tunicae  vagi- 
nalis crassissimae,  humoreque  subfusco  extensae ; quod  certe  non  eve- 
nisset, si,  priusquam  operationem  institueret,  chirurgus  punctione 
explorativa  usus  fuisset.  Ergo,  in  casu  de  quo  agitur,  quando  etiam 
morhus  a morbo  , non  plane  dignosceretur , si  chirurgus  curationem 
teniare  vellet,  ejus  agendi  ratio  eadem  esset,  ac  si  hydrocele,  tracta- 
tura erat  per  incisionem.  Haec  agendi  ratio  jamdudum  instituitur  a 
summo  chirurgo  nosocomii  dicti  Hotel-Dieu,  et  semper  felix  eventus 
illam  prosequitur. 

His  propositis , supervacaneum  esset  dicere  , hydrocelen  commu- 
nem, fluctuatione,  perluciditaleque  , semper  a sarcocele  secerni  posse. 

Sed  non  sola  hydrocele  mentiri  potest  sarcocelen , adhuc  possunt 
epiplocele,  enterocele,  quando  funiculus  spermaticus  primus  a morbo 
correptus  fuit  : nam  sifiiniculi  schirrus  testiculi  succedat , nulla  error 
in  diagnosi  stare  potest. 

Funiculispermalici  schirrus  incipiens,  tactu , ab  enterocele  epiplo- 
celevp  discerni  potest;  nam  ille  tactu  durus  est  ac  dolorificus,  hae  au- 
tem, molles,  lubricae,  segnesque,  si  non  incar  cerantur.  Insuper  hernia 
vera,,  exlptb  iij  venirem  ingreditur,  sive  manuum  oppositu,  sive  frigore, 
sive  corporis  stalu  resupino ; e contra,  hernia  spuria,  nuniquam  pror- 
sus  aufugit. 

Tandem  adhuc  tactu  vasorum  , funiculi  schirrus  sive  ab  ejus  oede- 
mate, sive  ab  ejus  hydrope  incluso  segregari  potest,  sive  a circocele  (A). 

Sunt  adhuc  tumores  scroti , jamdudum  observati , memoratique  sive 
a Dionis,  sive  a professoribus  Richerand,  Boyer,  Roux,  elc.,  invaden- 
tes testis  tegumenta,  eum  obtegentes,  ac  qui  omnino  a sarcocele  dis- 

cerni  debent.  Haec  sejunctio  facile  statui  potest  revocando  in  mente, 
praecepta  jam  supra  dicta  (B). 

Non  alienum  adhuc  erit  ibi  revocare,  aliquando  extra  testem  innasci 
post  ictum , tumorem  adiposam , multum  a sarcocele  discrepantem , 
ac  quae  fortasse  ab  antiquissimis  chirurgis  plerumque  habita  fuit  hernia 
carnosa.  Chirurgus  anglus  Lawrence,  ejusdem  generis  octo  facta  obser- 
vavit, quibus  nititur  sua  descriptio  (i). 

Quce  sit  natura  sarcoceles  ? Si  post  ablatum  sarcocelen  , tumor  scin- 
datur, variae  corruptiones  deprehenduntur.  Si  durus,  ponderosus,  tac- 
tuque renitens,  tunc  videtur  fere  cartilaginosus,  colore  subflavo , lardi 
similis , telaque  cellulosa  albumine  imbuta  instructus ; hic  est  schirrus 
proprie  dictus  (2). 

At,  si  integer,  tactus  fluctum  perceperit,  tunc  substantia  cerebri- 
formis  invenitur , sic  dicta  propter  similitudinem  cerebri  infantis. 
Hic  est  vere  carcinoma  sive  cancer  (3). 

Haec  ultima  testiculi  corruptio  ab  Anglis  generatim  nominatur  can- 
cer tnou;  et  a praeclaro  chirurgo  Abernethy,  sarcome  medullaire. 

Non  tantum  inter  se  discrepant  chirurgi,  de  nomine  sarcoceles,  sed 
adhuc  de  natura  ipsius.  Doctor  Maunoir , in  mente  habens  , eam  esse 
corruptionem  vasorum  capillarium,  proposuit,  his  ultimis  annis,  arteriae 
spermaticae  deligationem , ad  sarcocelen  curandum  j sed  experientia 
ejus  opinionem  facile  evertit , quoad  generatim  naturam  caneeris. 

Sic  professor  Dupuytren , jam  a multis  annis  arteriam  cruralem  deli- 
gaverat, ut  pulsantem  genu  tumorem  curaret ; qui  fuerit  exitus  ? for- 
tasse tumor  lente  increvit ; sed  tandem , anno  proxime  elapso , naturam 
vere  cancrosam  ostendit,  ac  amputatio  femoris  institui  debuit.  Clarus 
professor  Lallemand , Montispessulani,  simile  exemplum  narravit. 


(1)  Saxnuel  Cooper,  Dictionnaire  de  chirurgie. 

(2)  Professor  Cruveilhier,  Essai  sur  Vanat.  path. , tome  I,  pag.  82. 

(3)  Idem  , pag.  83. 

Tandem  cum  idem  doctor  Maunoir  tractaturus  erat  tumorem  can- 
crosam , stantem  post  angulum  maxillae  inferioris,  ac  deligavisset  arte- 
riam carotidem,  attamen  tumor  increvit,  ac  ablata  fuit  a Dupuytren, 
coram  professore  Dumeril. 

Ex  his  anatome  pathologica  indicatis,  patet  prognosim  sarcoceles  sem- 
per  esse  malum.  Etenim  , quotiescumque  substantia  testis  corrupta  fue- 
rit, nunquam  ei  redditur  naturalis  structura  ; ac  si  aliquando  medicatio 
discutiens  profuerit  ( ut  certe  probat  praxis  praeclarorum  chitVrgo- 
rum  Dupuytren,  Richerand),  tunc  dicendum  est  testem  non  depravari, 
sed  solummodo  inflammatione  diuturna  corripi. 

Ergo  si  adsint  signa  tertia  propositione  de  diagnosi  indicata,  ad  me- 
dicamenta discussoria  recurrendum  est,  scilicet : phlebotomia,  hirudi- 
nes, cataplasmata  emollientia,  balnea,  quies  corporis  animique,  in- 
unctiones cum  unguento  mercuriali  polusque  sudorem  moventes  : si 
haec  omnia  nihil  profuerint , tunc  ultima  spes  salutis  in  ablatione  tu- 
moris nititur. 

Sed  anteaquam  ad  hanc  operationem  accedat  chirurgus  sedula  mente 
observare  debet  utrum  adsit  tumor  in  abdomine,  utrum  corporis  habi- 
tus color  vitietur , utrum  tandem  corruptio  funiculi  spermatici  pergat 
supra  aperturam  musculi  externi  abdominis.  Si  haec  adsint  separalim 
vel  extolo,  nulla  spes  aegrotanti  superest ; e contra  , si  nullum  tale  adsit 
obstaculum  , feliciter  operatio  institui  poterit  quae  castratio  dicitur. 

Instrumenta  huic  operationi  idonea  sunt:  varii  scalpelli,  forfices,  for- 
ficulae , fila  cerata  , penicilla  varia , quorum  quoddam  cerato  induitur, 
splenia  , fascia  scroti,  tandem  vasa  aquam  tepidam  continentia  plures- 
quc  spongiae. 

His  indicatis  ad  ipsam  operationem  devenio. 

^Eger  resupinus  collocatur,  ab  adjuvantibus  firmatur;  tunc  chir- 
urgus, stans  a dextro  vel  a sinistro,  palma  manus  sinistrae  posticam  tu- 
moris partem  arripit  insecatque,  partem  anteriorem  tumoris  manu 
dextra  scapello  instructa.  In  primo  stadio  operationis,  cutis,  tela  subcu- 


(i)  Quidam  chirurgi  cutem  anterius  rugant,  ut  facilius  scindatur;  alii  eam 

tanea  pudenlesque  arteriae  externae  dividuntur  : hae  slatim  constringi 
debent  ope  fili  cerati.  Deinde  chirurgus  deducens  ora  vulneris  tumo- 
rem extrahit,  adhesiones  destruens  sive  digitis,  sive  forficibus  sive  scal- 
pello. Extracto  e scroto  tumore,  conspiciendus  est  funiculus  sperma- 
ticus, ac  dum  adjuvans  testem  attollit,  chirurgus  illum  insecat  supra 
malum.  Nec  interea  partem  supernam  funiculi  chirurgus  relinquit,  e 
contra  eam  retinet  ut  deligari  possit  sive  extoto  sive  partim.  Res  con- 
spicua! momento  eodem  quo  nervuli  spermatici  devinciuntur,  aegri  vi- 
res subito  franguntur  : hic  enim  est  modus  teneritatis  nervi  sympathetici 
(Richerand,  Physiol.  tom.  Pr,  page  i io)  : attamen  aliquando  haec  de- 
ligatio  nullam  aegrotanti  molestiam  affert. 

Si  spermatica  arteria  multoties  sit  divisa  (quod  extat  inferius  ) , sepa- 
ratim  deligetur , sicut  optime  docet  professor  Richerand. 

Hic  modus  operandi , plerumque  convenit ; sed  si  culis  ipsa  , jam 
morbo  laboret  ejicienda  est.  Tunc  operationis  primum  tempus  duplici 
incisione  lunata  stipatur , ut  culis  cancrosa  cum  sarcocele  auferatur. 
Tandem  si  tumor  sarcomatosus  ante  aperturam  musculi  abdominis 
staret,  chirurgus  illum  primo  detegeret,  deinde  paulatim  funiculum 
insecans  , vasa  devinciret , simul  atque  scinderentur. 

Olim  arterice,  non  semper  filo  constringebantur,  ac  chirurgus  pe- 
ritus Ledran  memorat  se  digitis  tantummodo  arteriam  frangere.  Sed 
clarissimus  Pott , qui  eodem  tempore  floruit,  nos  docet  hoemorrhagias 
inde  consequi. 

Sarcocele  extracto,  constrinctisque  vasis,  vulnus  rite  deligatur,  ac 
secundum  artis  praecepta  , ad  glutinationem  ducitur. 

Quaenam  incommoda  hanc  operationem  prosequi  possunt  ? Inter 
haec  adnumerantur  tetanus  , hemorrhagia,  peritonitis  , tandemque  abs- 
cessus in  fovea  iliaca,  vergentes  ad  lumbos  , ut  observavit  Petit  (2). 


intendunt  pollice  indiceque  manus  sinistrae.  Hae  differentiae  parvi  sunt  momenti. 

Animadvertum  est  insuper  hanc  incisionem  debere  protrahi  ab  apertura  abdo- 
minis usque  ad  infimam  partem  tumoris  : hoc  est  magni  momenti. 

(2)  Traitd  des  Maladies  chirurgicales , tome  n , page  528.  Si  rari  sint  abs- 
cessus in  fovea  iliaca,  aliquoties  eveniunt  in  ipsa  peculiari  vagina  funiculi. 

Sed  fateor  me  nunquam  haec  incommoda  observasse  diim  alumnus 
manerem  in  nosocomio  dicto  Hdtel-Dieu ; ac  attamen  , illa  operatio  , 
multoties  instituta  fuit  , a praeclaro  chirurgoDupuytren. 

At  si  raro,  castrationem  morbi  acuti  sequantur,  non  idem  denun- 
tiari potest,  de  morbis  diuturnis.  Hi  morbi  diuturni,  plerumque  inva- 
dunt sive  glandulas  lymphaticas  in  abdomine  stantes,  sive  renes,  sive 
lien,  sive  jecur,  sive  tandem  pulmones;  stipantur  signis  cancrosae 
tabis  quam  alibi  descripsimus,  ac  semper,  serius  ociiisve  , ad  exitum 
lethalem  aegrum  ducunt.  Tandem  si,  post  mortem,  aegrotantium  ca- 
daver insecatur,  plerumque  in  organis  supra  indicatis , corruptiones 
similes  earum  testis  depravati , deprehenduntur. 

Haeo  nova  morbi  ingressio,  corpus  invadens  , post  sex  ; octo  vel  de- 
cem menses , a tempore  castrationis,  quosdam  chirurgos  impulit  ut  ab 
extractione  testiculi  vere  cancrosi  averterent.  Sed  si  con spiciamus  labem 
cancrosam  saepe  consequi  ablationem  testis  schirrosi , causaque  ex- 
terna coi  rupi , tunc  dicemus,  si  nullum  adsit  obstaculum  , ex  bis  prae- 
dictis : 

Melius  anceps  quam  nullum. 


Note  de  la  page  ii. 

(A)  Facile  dignosci  potest  funiculi  schirrus , ab  ejus  hydrope  vesiculari,  sive 
visu  , sive  tactu. 

i°  Visu.  In  illo,  tumor  incequalis  apparet  ; in  hac  autem  , ce  qualis  , ac  ali- 
quando perlucidus . 

2°  Tactu.  In  illo  , tumor  durus  est  ac  dolorificus  • in  hac  autem  indolens,  ten- 
sus , renitens  potiusquam  durus. 

A Circocele  , funiculi  schirrus  differt , quia  tactu  durus  est  hic  ac  dolorificus, 
illa  autem  indolens  mollisque. 

Note  de  la  page  12. 

(B)  Hi  tumores  a sarcocele  discrepant , i°  majori  mole  celeriter  increscente ,• 
20  ipsorum  sede  in  Darto ; 3°  corruptione  peculiari  adipis  in  eo  inclusce , quce 
augetur  vel  depravatur  scliirro  ; 4°  pondere  proprio  cum  mole  incon gruente  ; 
tandem  nulld  corruptione , sive  funiculi  spermatici , sive  habitus  corporis,  ac 
nulld  dolore  pungente  ads tante. 


errata. 


Pag.  5,  lin.  18.  vasa  sive  nervuli , lege  : vasa , nervuli. 

- 6 - 8.  harum  partim,  lege  . harum  partium. 

tL  ~ etenim  ™lo  tactu,  lege:  etenim  solus 
tactus. 

8 — 12  , Sed  raro  : aut  fere  nunquam  duo  simul 
afficiuntur  : lege  : Sed  raro  aut  fere 
nunquam  duo  simul  afficiuntur. 

- i6,  i5,  corrupi,  lege.*  corrupti. 

- Ead.  No,e  de  la  pa?e  , , , kge  . Adnotcio 

m pagina  1 1 . 

N°te  de  laPogc  12,  lege  : Adnolalio  in 
pagina  12. 

